ประกาศมหาวิทยาลัยศรีนครินทรวิโรฒประกาศมหาวิทยาลัยศรีนครินทรวิโรฒฉบับที่ ๔/๒๕๕๙เรื่องการจัดตั้งส่วนงานของมหาวิทยาลัยศรีนครินทรวิโรฒ[๑] โดยที่เป็นการสมควรปรับปรุงการจัดตั้งส่วนงานของมหาวิทยาลัยเพื่อให้สอดคล้องและเหมาะสมตามมาตรา ๙แห่งพระราชบัญญัติมหาวิทยาลัยศรีนครินทรวิโรฒ พ.ศ. ๒๕๕๙อาศัยอำนาจตามความในมาตรา๙ มาตรา ๑๐ และมาตรา ๒๓ (๒) และ (๖) แห่งพระราชบัญญัติมหาวิทยาลัยศรีนครินทรวิโรฒพ.ศ. ๒๕๕๙ ประกอบมติสภามหาวิทยาลัย ในการประชุมครั้งที่ ๘/๒๕๕๙ เมื่อวันที่ ๒๓กรกฎาคม พ.ศ. ๒๕๕๙ สภามหาวิทยาลัยจึงออกประกาศไว้ดังนี้ข้อ๑ ให้ส่วนราชการในมหาวิทยาลัยศรีนครินทรวิโรฒที่จัดตั้งขึ้นตามพระราชบัญญัติมหาวิทยาลัยศรีนครินทรวิโรฒพ.ศ. ๒๕๔๑ และหน่วยงานภายในที่สภามหาวิทยาลัยได้อนุมัติและจัดตั้งขึ้นในมหาวิทยาลัยที่มีอยู่ในวันก่อนวันที่พระราชบัญญัติมหาวิทยาลัยศรีนครินทรวิโรฒพ.ศ. ๒๕๕๙ ใช้บังคับเป็นส่วนงานของมหาวิทยาลัยตามนัยมาตรา ๑๐ วรรคแรกแห่งพระราชบัญญัติมหาวิทยาลัยศรีนครินทรวิโรฒ พ.ศ. ๒๕๕๙ข้อ๒ ให้มหาวิทยาลัยแบ่งส่วนงานตามข้อ ๑ออกเป็นสำนักงานสภามหาวิทยาลัย สำนักงาน คณะ สถาบัน สำนักและส่วนงานที่เรียกชื่ออย่างอื่นดังนี้(๑)สำนักงานสภามหาวิทยาลัยมีภาระหน้าที่สนับสนุนการดำเนินงานของสภามหาวิทยาลัยและคณะกรรมการต่าง ๆของสภามหาวิทยาลัยและภาระหน้าที่อื่นตามที่สภามหาวิทยาลัยหรือนายกสภามหาวิทยาลัยมอบหมาย(๒)สำนักงานอธิการบดีมีภาระหน้าที่ในการสนับสนุนการบริหารงานของมหาวิทยาลัยเพื่อให้บรรลุวัตถุประสงค์และพันธกิจของมหาวิทยาลัยและภาระหน้าที่อื่นตามที่อธิการบดีมอบหมาย(๓)คณะ มีภาระหน้าที่ผลิตบัณฑิต วิจัย บริการวิชาการทะนุบำรุงศิลปะและวัฒนธรรมและภาระหน้าที่อื่นตามที่สภามหาวิทยาลัย สภาวิชาการและอธิการบดีมอบหมายดังนี้(๓.๑)คณะทันตแพทยศาสตร์(๓.๒)คณะเทคโนโลยีและนวัตกรรมผลิตภัณฑ์การเกษตร(๓.๓)คณะพยาบาลศาสตร์(๓.๔)คณะพลศึกษา(๓.๕)คณะแพทยศาสตร์(๓.๖)คณะเภสัชศาสตร์(๓.๗)คณะมนุษยศาสตร์(๓.๘)คณะวัฒนธรรมสิ่งแวดล้อมและการท่องเที่ยวเชิงนิเวศ(๓.๙)คณะวิทยาศาสตร์(๓.๑๐)คณะวิศวกรรมศาสตร์(๓.๑๑)คณะศิลปกรรมศาสตร์(๓.๑๒)คณะศึกษาศาสตร์(๓.๑๓)คณะเศรษฐศาสตร์(๓.๑๔)คณะสหเวชศาสตร์(๓.๑๕)คณะสังคมศาสตร์(๔) ส่วนงานที่เรียกชื่ออย่างอื่นที่มีฐานะเทียบเท่าคณะที่จัดการเรียนการสอน มีภาระหน้าที่ผลิตบัณฑิตเฉพาะด้าน หรือเน้นด้านบัณฑิตศึกษาวิจัย บริการวิชาการ ทะนุบำรุงศิลปะและวัฒนธรรมและภาระหน้าที่อื่นตามที่สภามหาวิทยาลัยสภาวิชาการ และอธิการบดีมอบหมายดังนี้(๔.๑)บัณฑิตวิทยาลัย(๔.๒)วิทยาลัยนวัตกรรมสื่อสารสังคม(๔.๓)วิทยาลัยนานาชาติเพื่อศึกษาความยั่งยืน(๔.๔)วิทยาลัยโพธิวิชชาลัย(๔.๕)ศูนย์วิทยาศาสตรศึกษา(๕)สถาบัน มีภาระหน้าที่สนับสนุนการวิจัย หรือพันธกิจเฉพาะด้านและภาระหน้าที่อื่นตามที่สภามหาวิทยาลัย สภาวิชาการ และอธิการบดีมอบหมายดังนี้(๕.๑)สถาบันยุทธศาสตร์ทางปัญญาและวิจัย(๕.๒)สถาบันวัฒนธรรมและศิลปะ(๕.๓)สถาบันวิจัย พัฒนา และสาธิตการศึกษา(๕.๔)สถาบันวิจัยพฤติกรรมศาสตร์(๕.๕)สถาบันวิจัยและพัฒนาการศึกษาพิเศษ(๖)สำนัก มีภาระหน้าที่ให้บริการหรือสนับสนุนด้านการบริหารจัดการด้านใดด้านหนึ่งเป็นหลักและภาระหน้าที่อื่นตามที่สภามหาวิทยาลัยสภาวิชาการ และอธิการบดีมอบหมายดังนี้(๖.๑)สำนักคอมพิวเตอร์(๖.๒)สำนักทดสอบทางการศึกษาและจิตวิทยา(๖.๓)สำนักนวัตกรรมการเรียนรู้(๖.๔)สำนักสื่อและเทคโนโลยีการศึกษา(๖.๕)สำนักหอสมุดกลาง(๖.๖)โรงพยาบาลชลประทานข้อ๓ ให้ส่วนงานตามข้อ ๒อยู่ภายใต้การกำกับดูแลของอธิการบดีและให้ส่วนงานมีภาระหน้าที่ตามภาระหน้าที่เดิมไปพลางก่อนจนกว่าคณะกรรมการบริหารมหาวิทยาลัยจะได้กำหนดภาระหน้าที่ของส่วนงานขึ้นใหม่และโดยความเห็นชอบของสภามหาวิทยาลัยข้อ๔ การแบ่งหน่วยงานภายในของส่วนงานตามข้อ ๒ให้เป็นไปตามที่อธิการบดีประกาศกำหนดตามข้อเสนอแนะของหัวหน้าส่วนงานและโดยความเห็นชอบของคณะกรรมการบริหารมหาวิทยาลัยข้อ๕ ให้ผู้ปฏิบัติงานในมหาวิทยาลัยที่ปฏิบัติงานอยู่ในส่วนงานใดและตำแหน่งใดให้คงสถานภาพเป็นผู้ปฏิบัติงานในมหาวิทยาลัยในส่วนงานนั้นและตำแหน่งนั้นต่อไปจนกว่ามหาวิทยาลัยจะมีคำสั่งเปลี่ยนแปลงเป็นอย่างอื่นประกาศ ณ วันที่ ๒๓กรกฎาคม พ.ศ. ๒๕๕๙ศาสตราจารย์เกษม สุวรรณกุลนายกสภามหาวิทยาลัยศรีนครินทรวิโรฒวริญา/ปริยานุช/จัดทำ๒๓ สิงหาคม๒๕๕๙นุสรา/ตรวจ๒๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๔ ง/หน้า ๑๒/๒๒ สิงหาคม ๒๕๕๙